A **septicemia** ou **sepse** é unha síndrome de anormalidades fisiolóxicas, patolóxicas e bioquímicas potencialmente mortal asociadas a unha infección. Estas anormalidades son secundarias a unha resposta inmunitaria desbalanceada fronte á infección, que termina danando os tecidos e órganos propios e conducindo a unha disfunción multiorgánica. A síndrome de resposta inflamatoria sistémica asóciase coa sepse, pero non é causa absoluta desta, xa que a sepse involucra a activación tanto de respostas proinflamatorias como antiinflamatorias.

Definicións
-----------

### Infección

*Artigo principal**:* Infección.
Chámase infección a todo proceso patolóxico secundario á invasión por microorganismos patóxenos ou potencialmente patóxenos dun tecido, líquido ou cavidade anatómica que en condicións normais deben permanecer estériles. Porén, está definición non é perfecta, xa que, por exemplo, o colon non é estéril e unha infección por *Clostridium difficile* pódese xerarse alí. As manifestacións da infección por este xerme non se relacionan coa invasión, senón coa exotoxina que produce.

### Sepse

**Sepse**, até o ano 2015, significaba, de acordo cos expertos, unha infección con manifestacións de resposta inflamatoria sistémica (SRIS), como febre ou hipotermia, taquicardia, taquipnea, leucocitose ou leucopenia, entre outras. Dende o ano 2017, segundo os mesmos expertos, o termo sepse defínese como *a disfunción orgánica causada por unha resposta anómala do hóspede á infección que supón unha ameaza para a supervivencia.* En canto á disfunción orgánica, con fins de operatividade clínica pode ser definida como un aumento de dous puntos ou máis no sistema de medición SOFA (*Sequential [Sepsis-related] Organ Failure Assessment* ou Avaliación Secuencial da Insuficiencia Orgánica —relacionada coa sepse—), o que se asocia cunha mortalidade hospitalaria maior do dez por cento e polo tanto merece unha resposta rápida e axeitada.

### Sepse grave

O termo «sepse grave», até o ano 2015, significaba, de acordo cos expertos, a presenza de sepse en asociación con manifestacións de disfunción orgánica ou de hipoperfusión tisular, como hipoxemia, oliguria, acidose láctica, elevación de enzimas hepáticas, alteración mental e trastorno da coagulación, entre outras. Dende o ano 2015, segundo os mesmos expertos, considérase un termo redundante (a sepse sempre é grave) e por tanto debe deixar de usarse.

Notas
-----

1. ↑  Definicións no *Dicionario da Real Academia Galega* e no Portal das Palabras para *septicemia*.
2. ↑  "Entrada sepse en Digalego". Consultado o 21 de xaneiro de 2019.
3. 1 2 3  Singer; Deutschman; Seymour,. "The Third International Consensus Definitions for Sepsis and Septic Shock (Sepsis-3)" **315** (8). American Medical Association. PMID 26903338. doi:10.1001/jama.2016.0287.
4. 1 2  Andrade. "Antibioticoterapia en las infecciones graves" **28** (1). Perú: Scielo.
5. 1 2 3  Levy; Fink; Marshall; Abraham; Angus; Cook; Cohen; Opal; Vincent. "2001 SCCM/ESICM/ACCP/ATS/SIS International Sepsis Definitions Conference" (PDF) **2003** (29). Rhode Island, Estados Unidos: Springer-Verlag. doi:10.1007/s00134-003-1662-x.
6. ↑  "The Third International Consensus Definitions for Sepsis and Septic Shock (Sepsis-3)" (PDF). Arquivado dende o orixinal (PDF) o 15 de decembro de 2017. Consultado o 21 de xaneiro de 2019.

Véxase tamén
------------

### Ligazóns externas

|  |  |
| --- | --- |
| Control de autoridades | 
* Wd: Q183134
* BNCF: 38665
* BNE: XX530115
* BNF: 119650082
* EBID: ID
* GND: 4181014-4
* JSTOR: sepsis
* LCCN: sh85120119
* MAG: 2910601691
* NDL: 00562802
* NKC: ph125488
* PSH: 12698

 |

|  |  |
| --- | --- |
| Identificadores | 
* DiseasesDB: 11960
* HPO: HP:0100806
* ICD-9: 995.92
* ICD-10: R65.20
* MedlinePlus: 000666
* MeSH: D018805
* MeSH: C01.539.757
* Patientplus: sepsis-septicaemia-pro
* UMLS: C0036690

 |